* **Πανόραμα Πελοποννήσου 5 μέρες 25-29/10/23. Οδικώς**

**1η Μέρα | Θεσσαλονίκη – Επίδαυρος – Ναύπλιο.**

Συγκέντρωση στα γραφεία μας νωρίς το πρωί και αναχώρηση για Ναύπλιο με ενδιάμεσες στάσεις για καφέ περνάμε από την Επίδαυρο που δημιουργεί δέος στον κάθε επισκέπτη. Περιήγηση στις αρχαιότητες και καταλήγουμε στο Τολό. Τακτοποίηση στο ξενοδοχείο.

**2η Μέρα | Ναύπλιο – Παλαμήδι – Τρίπολη – Σπάρτη.**

Πρωινό και αναχώρηση για περίπατο και περιήγηση στο πανέμορφο Ναύπλιο το οποίο είναι γνωστό για το Μπούρτζι - μικρό φρούριο χτισμένο σε νησίδα μέσα στο λιμάνι - το Παλαμήδι, ενετικό φρούριο που δεσπόζει στην πόλη, την Ακροναυπλία έτερο φρούριο ενετικό, επί της ομώνυμης χερσονησίδας. Ελεύθερος χρόνος στη πόλη και στη συνέχεια θα επισκεφτούμε τη Τρίπολη, την καρδιά της Αρκαδίας. Ελεύθεροι στην πόλη, γεύμα εξ ιδίων και αναχώρηση για τη Σπάρτη που είναι κτισμένη  το κέντρο της  πεδιάδας. Τακτοποίηση στο ξενοδοχείο μας, ελεύθερος χρόνος στη πόλη και διανυκτέρευση.

**3η Μέρα | Σπάρτη – Μονεμβασιά – Μύστρας.**

Πρωινό και στη συνέχεια θα αναχωρήσουμε για την Μονεμβασιά. Είναι περισσότερο γνωστή από το μεσαιωνικό φρούριο, επί του ομώνυμου «Βράχου της Μονεμβασιάς». Μπαίνοντας στην καστροπολιτεία ο κεντρικός δρόμος με το βυζαντινό καλντερίμι οδηγεί στην κεντρική πλατεία με το παλιό κανόνι και τον ναό του Ελκόμενου Χριστού. Ελεύθερος χρόνος και αναχώρηση για τον Μυστρά, έξι χιλιόμετρα βορειοδυτικά της Σπάρτης, σ’ έναν βραχώδη λόφο, βόρεια του Ταϋγέτου, βρίσκεται το κάστρο του Μυστρά με την ερειπωμένη σήμερα πολιτεία του. Ο λόφος, με την απότομη και κωνοειδή μορφή του, λεγόταν Μυστράς ή Μυζυθράς και λόγω της στρατηγικής του θέσης, αποτελούσε από μόνος του σπουδαίο φυσικό οχυρό. Η ιστορία του Μυστρά αρχίζει από τα μέσα του 13ου αι. όταν συμπληρώθηκε η κατάκτηση της Πελοποννήσου από τους Φράγκους. Το κάστρο χτίστηκε το 1249, από τον Γουλιέλμο Β΄ Βιλλεαρδουίνο στην κορυφή του λόφου της βυζαντινής καστροπολιτείας και μετά τη μάχη της Πελαγονίας έπεσε στα χέρια των βυζαντινών για να χτιστεί εκεί ο Μυστράς, που ήταν η πρωτεύουσα του Δεσποτάτου. Στη συνέχεια επιστροφή στην Σπάρτη.

**4η Μέρα | Σπάρτη – Σπήλαια Διρού – Αερόπολη – Καλαμάτα – Πάτρα.**

Πρωινό και ξεκινάμε για τα σπήλαια του Διρού και συγκεκριμένα το σπήλαιο Γλυφάδα (ή Βλυχάδα). Αποτελεί ένα από τα ωραιότερα σπήλαια στον κόσμο. Επίσκεψη και αναχώρηση για την Αρεόπολη η οποία είναι χωριό της δυτικής Μάνης. Είναι ιστορικός οικισμός, πουδιατήρησε την ανεξαρτησία του επί Τουρκοκρατίας και πατρίδα των Μαυρομιχαλέων. Αποτελεί έδρα του δήμου Οιτύλου και έχει κριθεί διατηρητέος κρατώντας το παραδοσιακό χρώμα της Μάνης. Γεύμα εξ ιδίων και συνεχίζουμε για την Καλαμάτα. Εμπορικό και διοικητικό κέντρο με πολλά μουσεία, πινακοθήκη, βιβλιοθήκη, κάστρα και χαρακτηριστικό της την έντονη νυχτερινή ζωή. Αναχώρηση, στάση για καφέ και άφιξη στην Πάτρα. Τακτοποίηση στο ξενοδοχείο μας, ελεύθερος χρόνος στη πόλη και διανυκτέρευση.

**5η Μέρα | Πάτρα – Ρίο Αντίρριο – Ναύπακτο – Αιτωλικό - Ιωάννινα – Θεσσαλονίκη.**

Μετά το πρόγευμα, επίσκεψη στον ιερό ναό του Αγίου Ανδρέα και αναχώρηση για να περάσουμε την μοναδική καλωδιωτή γέφυρα του Ρίου – Αντίρριου . Στη συνέχεια επίσκεψη στη καστροπολιτεία της Ναυπάκτου. Θα επισκεφτούμε το Στενόπάζαρο ένα πλακόστρωτο σοκάκι με διώροφα παραδοσιακά κτίρια που σφύζει από χρώμα και ζωή και θα θαυμάσουμε το μεσαιωνικό κάστρο της πόλης. Συνεχίσουμε για το Αιτωλικό που προσομοιάζει με την Βενετία και θα καταλήξουμε στα Ιωάννινα για γεύμα και ξεκούραση . Αμέσως μετά αναχώρηση για τη Θεσσαλονίκη. Άφιξη το βράδυ στη πόλη μας.

|  |  |
| --- | --- |
| **Πανόραμα Πελοποννήσου 5 μέρες** | **Αναχώρηση: 25/10 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδι** | **Επιβ. Μονόκλινου** | **Γενικές Πληροφορίες** |
| Ναύπλιο: Ninemia / Pitsakis | 3\* | Πρωινό | Early booking τιμή: 309€ (Για τις πρώτες 10 θέσεις) Κανονική τιμή: 329€ | 189€ | 169€ |  |
| Σπάρτη: Dioscouri  | 3\* | Πρωινό |
| Πάτρα: Astir | 4\* | Πρωινό |
| Καλαμάτα: Galaxy | 3\* | Πρωινό |
| **Στη τιμή περιλαμβάνονται:** Τέσσερις (4) διανυκτερεύσεις στα ξενοδοχεία όπως αναγράφονται στον αναλυτικό μας τιμοκατάλογο. Πρωινό στον χώρο του ξενοδοχείου καθημερινά. Μετακινήσεις , περιηγήσεις και ξεναγήσεις και εκδρομές με πολυτελή λεωφορεία σύμφωνα με το παραπάνω πρόγραμμα. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης.**Δεν περιλαμβάνονται:** Φόροι διαμονή. Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφάλεια για τον Covid-19: 20€. Ζητήστε αναλυτικότερες πληροφορίες |
|